Diari Oficial de la Generalitat Valenciana


Sumari del DOGV 4294, del 17-07-2002 (2002/7115)

ACORD de 27 de maig de 2002, de la Comissió Territorial d'Urbanisme de València, relatiu a l'expedient d'expropiació per taxació conjunta tramitat per l'Ajuntament de Cheste per a l'obtenció dels terrenys destinats a camp de tir, promogut per la Societat Valenciana de Caça i Tir, a la partida de la Lloma del terme municipal de Cheste.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4294

Data del DOGV
:   17-07-2002

Secció del DOGV
:   V. ALTRES ANUNCIS - F) EXPROPIACIONS

Número del document
:   2002/7115


Organisme emissor
:   Conselleria d'Obres Públiques,Urbanisme i Transports

Tipus de document
:   Acord

ACORD de 27 de maig de 2002, de la Comissió Territorial d'Urbanisme de València, relatiu a l'expedient d'expropiació per taxació conjunta tramitat per l'Ajuntament de Cheste per a l'obtenció dels terrenys destinats a camp de tir, promogut per la Societat Valenciana de Caça i Tir, a la partida de la Lloma del terme municipal de Cheste. [2002/X7115]
  
Antecedents de fet
  
Primer. Mitjançant Acord del ple de l'Ajuntament de Cheste, de 20 de desembre de 2000, es va acordar aprovar inicialment el procediment d'expropiació per taxació conjunta, després d'això es va procedir a publicar els corresponents anuncis en el periòdic Levante, de 10 de gener de 2001, i en el Butlletí Oficial de la Província, de 7 de febrer de 2001, així com a efectuar les notificacions individuals als titulars de drets. Conclosa la fase d'informació al públic i d'al·legacions, en la qual es van formular al·legacions per l'única propietària afectada, estes van ser informades i després d'això el ple de l'Ajuntament va aprovar el projecte de forma provisional, en la sessió del 14 de maig de 2001, i el va remetre a la Comissió Territorial d'Urbanisme de València per a l'aprovació definitiva.
  
Segon. L'objecte del projecte és obtindre, a través del procediment d'expropiació per taxació conjunta, uns terrenys que van ser objecte d'una Declaració d'Interés Comunitari pel procediment extraordinari de l'article 20 de la Llei 4/1992, del Sòl No Urbanitzable, consistent en la instal·lació d'un polígon de tir.
  
Tercer. El resum dels fulls de preu just inclosos en el projecte és el següent:
  
Fonaments de dret
  
Primer. Se sotmet a la Comissió Territorial d'Urbanisme de València l'aprovació definitiva del projecte d'expropiació per taxació conjunta tramitat per l'Ajuntament de Cheste de determinats terrenys. L'aprovació definitiva dels projectes d'expropiació per taxació conjunta correspon a la Comissió Territorial d'Urbanisme de conformitat amb el que establixen els apartats del 6 al 8 de l'article 202 del Reglament de Gestió Urbanística, aprovat pel Reial Decret 3.288/1978, de 25 d'agost (RGU) i en l'article 10.d del Reglament d'Òrgans Urbanístics de la Generalitat Valenciana, aprovat per Decret 77/1996, de 16 d'abril, del Govern Valencià.
  
La resolució d'aprovació definitiva de la Comissió Territorial d'Urbanisme haurà de limitar-se a un mer control de legalitat, sense cap valoració de l'oportunitat del projecte, i, al mateix temps, la intervenció d'este òrgan ho serà sense perjuí de la ulterior actuació del Jurat Provincial d'Expropiació, que serà el que, en última instància, d'existir oposició dels expropiats, resoldrà sobre el preu just. Així les coses, la intervenció de la Comissió haurà de limitar-se a la comprovació que la tramitació del projecte s'ha ajustat a la normativa vigent, que la documentació és prou per a complir els preceptes legals i que el mètode de valoració efectuat s'ha ajustat als procediments legals.
  
L'article 23 de la Llei 8/1998, de 13 d'abril, sobre Règim del Sòl i Valoracions (LRSV) disposa que: - als efectes d'expropiació, les valoracions del sòl s'efectuaran d'acord amb els criteris establits en la present Llei, qualsevol que siga la finalitat que la motive i la legislació, urbanística o d'un altre caràcter, que la legitime?. D'esta manera, en eixe simple control de legalitat que ens ocupa del que es tractarà fonamentalment és de comprovar l'adequació del projecte a esta Llei i a la normativa complementària d'esta.
  
Segon. La tramitació de l'expedient d'expropiació per taxació conjunta ha sigut correcta, de conformitat amb el que resulta de l'article 36 de la Llei 8/1998, de 13 d'abril, sobre Règim del Sòl i Valoracions (LRSV) i dels apartats 2 i següents de l'article 202 del RGU, norma supletòria estatal que regula amb detall el procediment d'aprovació de les expropiacions per taxació conjunta.
  
Tercer. La documentació del projecte d'expropiació per taxació conjunta és suficient, als efectes del compliment del que preceptua l'article 202.1 del RGU.
  
Quart. Els terrenys afectats per l'expropiació tenen la condició de Sòl No Urbanitzable Comú segons el vigent Pla General homologat del municipi de Cheste, aprovat definitivament per la Comissió Territorial d'Urbanisme de València en sessió realitzada el 20 d'octubre de 2000. El 28 de gener de 1997, per acord del Govern Valencià es concedix a la Societat Valenciana de Caça i Tir la Declaració d'Interés Comunitari pel procediment extraordinari de l'article 20 de la Llei 4/92, del Sòl No Urbanitzable, per a la instal·lació d'un polígon de tir en diverses parcel·les dels polígons 17 i 18 de la partida la Lloma del terme de Cheste, la dita declaració legitima i possibilita l'expropiació dels terrenys afectats per esta. El promotor d'esta és l'Ajuntament de Cheste i el beneficiari la Societat Valenciana de Caça i Tir.
  
Cinqué. L'article 26.1 de la LRSV establix que el valor del sòl no urbanitzable ?es determinarà pel mètode de comparació a partir de finques anàlogues- i que ?a estos efectes, la identitat de raó que justifique l'analogia haurà de tindre en compte el règim urbanístic, la situació, grandària i naturalesa de les esmentades finques en relació amb la qual es valora, així com, si és procedent, els usos i els aprofitaments que siguen susceptibles?.
  
El projecte de l'Ajuntament ha aplicat com a valors de sòl el de 140,47 pessetes (0,84 euros) per metre quadrat que ha de ser actualitzat amb els IPC (20,1). La valoració es porta a efecte mitjançant mètode de comparació a partir de finques anàlogues adquirides amistosament per compravenda l'any 1996 i haver actualitzat estos valors mitjançant l'aplicació de l'IPC.
  
Ha de concloure's, així, que la valoració del sòl portada a terme per l'Ajuntament s'ha ajustat al que disposa l'article 26 de la LRSV. En este sentit ha sigut emés un informe per la Gerència del Cadastre del Ministeri d'Hisenda, amb data 3 de maig de 2002.
  
Sisé. L'article 31 de la LRSV assenyala que les plantacions, sembrats, obres i instal·lacions que existisquen en el sòl, llevat que pel seu caràcter d'obres permanents hagen sigut tingudes en compte en la determinació del valor del terreny, es valoraran, amb independència d'este, d'acord amb els criteris de la Llei d'Expropiació Forçosa, i el seu import serà satisfet als seus titulars. Al seu torn, l'article 31.2 de la LRSV establix que el valor de les edificacions es calcularà amb independència del sòl i es valorarà d'acord amb la normativa cadastral en funció del seu cost de reposició corregit en atenció a l'antiguitat i a l'estat de conservació. Finalment, els articles 31.3 i 32 es referixen a les indemnitzacions a favor d'arrendataris i a la valoració de les concessions administratives i dels drets reals.
  
El projecte d'expropiació ha valorat les unitats de garrofera a 25.000 PTA (150,25 euros) amb la qual cosa s'ajusta al que preveu l'esmentat precepte legal.
  
Sobre el valor total del preu just (després de la suma del valor del sòl i el de les obres, plantacions i instal·lacions) s'ha aplicat el premi d'afecció del 5%, de conformitat amb el que establix l'article 47 de la Llei d'Expropiació Forçosa.
  
Seté. L'Ajuntament de Cheste ha calculat tots els imports del projecte d'expropiació per taxació conjunta en pessetes. L'article 30, paràgraf segon, de la Llei 46/1998, de 17 de desembre, d'introducció de l'euro, va establir que durant el període transitori comprés entre l'1 de gener de 1999 i el 31 de desembre de 2001 €es procurarà- que els imports monetaris que com a saldos finals expressen els actes administratius facen constar l'equivalent en euros, amb la regla d'arredoniment de l'article 11 de l'esmentada Llei. El projecte d'expropiació, tramitat per l'Ajuntament durant el dit període transitori, no conté, no obstant això, l'equivalent en euros de l'import final del preu just.
  
Ja que, de conformitat amb l'article 23 de la Llei d'introducció de l'euro, a partir de l'1 de gener de 2002 €l'euro és l'única unitat de compte?, en l'acord d'aprovació definitiva de l'expropiació per taxació conjunta caldrà efectuar la necessària conversió en la dita moneda, i aplicar per a això la regla d'arredoniment de l'article 11 de la llei esmentada.
  
Huité. L'acord d'aprovació de l'expedient d'expropiació, pel procediment de taxació conjunta, habilita que, previ el pagament o depòsit de l'import, puga procedir-se a l'ocupació de la finca, i produir els efectes previstos en els números 6, 7 i 8 de la Llei d'Expropiació Forçosa, sense perjuí de la valoració, si és procedent, pel Jurat Provincial d'Expropiació (article 38 LRSV).
  
Nové. Correspon a la Comissió Territorial d'Urbanisme la competència per a l'aprovació definitiva dels expedients d'expropiació per taxació conjunta, de conformitat amb l'article 10.d) del Reglament d'Òrgans Urbanístics de la Generalitat Valenciana, aprovat pel Decret 77/1996, de 16 d'abril, del Govern Valencià.
  
Deu. La Comissió Informativa de la Comissió Territorial d'Urbanisme de València, en sessió realitzada el 22 de maig de 2002, va emetre un informe relatiu al projecte que ens ocupa, i complix així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
En virtut de tot el que s'ha exposat, la Comissió Territorial d'Urbanisme, en sessió realitzada el 27 de maig de 2002, acorda:
  
Primer
  
Aprovar l'expedient d'expropiació per taxació conjunta tramitat per l'Ajuntament de Cheste per a l'obtenció dels terrenys destinats a camp de tir, promogut per la Societat Valenciana de Caça i Tir, en la partida de la Lloma del dit terme municipal.
  
Segon
  
Declarar la urgent ocupació dels béns i els drets afectats.
  
Tercer
  
Notificar el present acord als interessats titulars de béns que figuren en el projecte d'expropiació, i acompanyar a este còpia del corresponent full de preu just i significant-los que, en el termini dels 20 dies hàbils següents al d'haver rebut tal notificació, podran manifestar per escrit davant d'esta Comissió Territorial d'Urbanisme la seua disconformitat amb la valoració establida en l'expedient aprovat. Si en tal termini els interessats no formulen oposició a la valoració, s'entendrà acceptada la que es fixa en l'acte present d'aprovació de l'expedient, i s'entén determinat el preu just definitivament i de conformitat.
  
Dels fulls de preu just impugnats donarà trasllat esta Comissió, junt amb l'expedient, al Jurat Provincial d'Expropiació Forçosa de València, i la taxació dels béns es farà d'acord amb els criteris de valoració establits en la Llei sobre Règim del Sòl i Valoracions.
  
Contra el present acord, que no posa fi a la via administrativa, pel que fa al punt 2, es podrà interposar recurs d'alçada davant el conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de l'endemà de la data d'haver rebut la present notificació.
  
Tot això, sense perjuí que es puga exercir qualsevol altre recurs que s'estime oportú.